佛教中華康山學校

佛教中華康山學校（英文：Buddhist Chung Wah Kornhill Primary School，簡稱：BCWKPS）係一間政府資助嘅男女小學，座落喺香港鰂魚涌康愉街2號，1945年創校。 歷史 1945年，香港佛教聯合會因為社會需要，喺灣仔道117號嘅物業創辦中華佛教義校（即係佛教中華康山學校前身），並免費畀小學學生就讀，成為香港佛教聯合會開辦嘅第一間學校。到咗1968年，灣仔道嘅校址俾政府收返作商業發展嘅用途，於是喺香港仔華富起新嘅校舍，改名做佛教中華學校，1970年落成啟用。到1986年，因為區內嘅學生減少，加上政府想用呢塊地改辦語文學院，經過教育署同香港佛教聯合會協商，決定將鰂魚涌康山嘅一塊地撥畀呢間學校作為交換。 本校喺2007年開始轉為全日制小學。 歷任校長 資料由1986年起 鄧材殷居士（1986至1989年上午校校長） 何國聯先生（1987至1991年下午校校長，1991至2000年上午校校長） 黃錦燦先生（1989至1991年上午校校長，1991至2000年下午校校長，2000至2003年上午校校長） 李長馨居士（2000至2005年下午校校長以及2005至2007年上午校校長） 許淑慧居士（2005至2007年下午校校長） 丘芍雯女士（2007至2008年度） 陳麗珠女士（2008至2014年度） 吳永雄居士（2014至2018年度） 馬中駿居士（2018至今） 校訓 明智（明平等智） 明白一切眾生嘅佛性都係一樣，大家都係冇分別嘅，只要戒咗自己嘅主觀同埋執着就可以啟發倒智慧，明白事理。 顯悲（顯同體悲） 見到其他人有所匱乏或者備受痛苦，都感同身受，因為咁而興起要為人拔除困苦嘅心，常恒不捨。 出面網頁 佛教中華康山學校 香港佛教聯合會